CELEX: 62014TN0462
Language: et
Date: 2014-06-18 00:00:00
Title: Kohtuasi T-548/14: 24. juulil 2014 esitatud hagi – Hispaania versus komisjon

15.9.2014   
            
            
               ET
            
            
               Euroopa Liidu Teataja
            
            
               C 315/67
            
         24. juulil 2014 esitatud hagi – Hispaania versus komisjon
   (Kohtuasi T-548/14)
   2014/C 315/112
   Kohtumenetluse keel: hispaania
   
      Pooled
   
   
      Hageja: European Environmental Bureau (EEB) (Brüssel, Belgia) (esindaja: advokaat B. Kloostra)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 8. aprilli 2014. aasta vaidlustatud otsus;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   käesolevas hagis palub hageja tühistada komisjoni 8. aprilli 2014. aasta otsus (Ares(2014)1102834), millega jäeti vastuvõetamatuse tõttu läbi vaatamata hageja vaie komisjoni 26. novembri 2013. aasta otsusele 2013/687/EL siseriikliku üleminekukava kohta, mille Kreeka Vabariik esitas kooskõlas Euroopa Parlamendi ja nõukogu direktiivi 2010/75/EL (tööstusheidete kohta) artikliga 32.
   Hagi põhjenduseks esitab hageja kolm väidet.
   
               1.
            
            
               Esimene väide, et määruse nr 1367/2006 (1) artikkel 10 koostoimes artikli 2 lõike 1 punktiga g on õigusvastane. Hageja väidab, et vaidlustatud meedet võttes rikkus komisjon Århusi konventsiooni artikli 9 lõiget 3, kuna komisjoni kohaldatud sätted – määruse nr 1367/2006 artikkel 10 koostoimes artikli 2 lõike 1 punktiga g – ei ole kooskõlas Århusi konventsiooni artikli 9 lõikega 3. Nende määruse nr 1367/2006 sätete vastuolu oleks pidanud viima komisjoni selleni, et ta tunnistaks vaide vastuvõetavaks.
            
         
               2.
            
            
               Teine väide, et teise võimalusena rikkus komisjon vaidlustatud meedet võttes oma kohustusi tegutseda konventsiooniga võimalikult kooskõlas. Hageja väidab, et komisjon oleks pidanud tõlgendama määruse nr 1367/2006 artiklit 10 ja täpsemalt selles artiklis sisalduvat sõna „haldusakt” kooskõlas Århusi konventsiooni artikli 9 lõikega 3 ning jätma kõrvale mõiste „haldusakt” määratluse määruse nr 1367/2006 artikli 2 lõike 1 punktis g, mis hageja arvates on liiga piirav.
            
         
               3.
            
            
               Kolmas väide, et veel ühe võimalusena rikkus komisjon vaidlustatud meedet võttes määruse nr 367/2006 artikli2 lõike 1 punkti g, tehes järelduse, et komisjoni otsus 2013/687/EL ei käsitle üksikjuhtumit.
            
         
      (1)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT L 264, lk 13).